האגף לחינוך ותרבות
טל : 03-9061120
פקס : 03-9061129
hinuch@shomron.org.il
‏                          ‏כ"ו כסלו תשע"ה
                                ‏18 דצמבר 2014
                      מספרנו: תשע"ד / גנ"י כללי   
לכבוד:
מזכירויות הישובים
מנהלי מוסדות החינוך

שלום רב,
הנדון:  נהלי רישום למוסדות החינוך במוא"ז שומרון
 לשנת הלימודים תשע"ו

מועדי רישום
א.	הרישום לגני הילדים ולבתי הספר היסודיים, יתקיים אי"ה:
                 מיום רביעי, א' שבט תשע"ה (21/01/2015)
                 ועד יום רביעי, כ"א שבט תשע"ה (10/02/2015) ועד בכלל
ב.	סיכוייו של תלמיד ללמוד במוסד חינוכי מבוקש, גדולים, אם יירשם בתקופת הרישום מוקדם ככל האפשר.		
ג.	תקופת הרישום היא גם התקופה המחייבת להעברת תלמידים בין מוסדות חינוך.

מקום הרישום			
גם השנה, הרישום יתבצע באתר המועצה באינטרנט בלבד!!!
ההורים ומזכירות היישוב ירשמו את ילדי היישוב אך ורק דרך אתר האינטרנט.
www.shomron.org.il

קבוצה	תאריכי לידה	היכן נרשמים	
כיתה א'	ה' טבת תשס"ט (1.1.09) 
עד יד'  טבת תש"ע (31.12.09)	באתר האינטרנט של המועצה. למי שאין גישה לאינטרנט יוכל לפנות למזכירות בית הספר.	
גן חובה	טו' טבת תש"ע (1.1.10)
עד כד' טבת תשע"א (31.12.10)	הרישום מתבצע באתר האינטרנט של המועצה.      למי שאין גישה לאינטרנט יוכל לגשת למזכירות היישוב לבצע את הרישום.	
גן טרום חובה	כה' טבת תשע"א (1.1.11)
עד ה' טבת תשע"ב (31.12.11)		
גן טרום טרום חובה	ו' טבת תשע"ב (1.1.12)
עד יח' טבת תשע"ג (31.12.12)		

רישום לגן הילדים
א.	כל יישוב ימנה מטעמו רשם שירכז את נושא הרישום לגנים, אשר פרטיו יועברו לענת מזרחי במח' קדם יסודי באגף החינוך.
ב.	הרשם יקבע 6 ימי רישום בתקופת הרישום, שב – 2 מהם יהיו משרדי היישוב פתוחים גם בשעות אחה"צ. 

הזמנים שנקבעו יובאו לידיעת הורי התלמידים על גבי מודעות הרישום 
המונפקות ע"י המוא"ז.
ג.	רשם הזקוק להדרכה והנחיה נוספת בנושא הרישום יפנה לענת מזרחי במח' קדם יסודי 
בטל': 03-9061120.

ביטוח תאונות אישיות
סך של 32 ₪ (חד פעמי) עבור ביטוח תאונות אישיות לכל תלמיד יגבה דרך מזכירות היישוב.   
גזברות המועצה תנכה מסל הישוב את סך כל הסכום.

	כתובת המגורים בתעודת זהות
מוא"ז שומרון מחוייבת לטפל רק בתלמידים אשר בתעודת הזהות של הוריהם מצוין כי כתובתם היא באחד מיישובי המועצה.
על תושבים חדשים להמציא ביטול רישום/אישור גריעה מהרשות אותה הם עוזבים, וכן לשנות את כתובתם בתעודות הזהות.

שיבוץ ילדים בגן הילדים
א.	בהתאם לחוק , חייבים הרשמים להביא לידיעת ההורים את זכותם לרשום את ילדם למוסדות חינוך ממלכתי או ממ"ד לפי בחירת ההורים. 
על ההורים לציין את בחירתם בעת הרישום באתר האינטרנט. 
הבקשה אינה מחייבת את אגף החינוך.

ב.	שיבוץ הילדים במוסדות החינוך של המועצה הינו בסמכות המועצה וייעשה על
ידה במהלך חודש יולי. במקרה של ספק בשיבוץ, תהיה עדיפות למי שנרשם קודם
בנוסף לשיקול המקצועי.

               מבנה גן לילדי טרום טרום חובה (גילאי 3)
            חוק חינוך חובה במדינת ישראל חל על ילדי גיל גן חובה.  מכיוון שרשויות רבות בוחרות שלא  
            לפתוח גנים עבור גילאים אלו,  ההורים בוחרים במסגרות פרטיות.
            המועצה האזורית שומרון מתוך רצון לתת שירות ייחודי לתושביה  פותחת גני ילדים גם לילדים   
            שאינם בגיל חובה. 
            כתנאי לפתיחת גן לגילאי 3 על הישוב להקצות מבנה ייעודי העומד בתקן הבטיחות כפי שקובע  
            משרד החינוך.  אין ברישום ילד שאינו בגיל חובה משום הבטחה ללימודים בגו עד לקבלת מכתב 
            השיבוץ וזאת לאחר סיום הכשרת המבנה המתאים ואישורו על ידי קב"ט מוסדות חינוך.
            הפעלת גן הילדים במסגרת רשותית הינה בפיקוח מלא של  משרד החינוך עם גננת מוסמכת וצוות 
            גן מאושר כולל ציוד ומתקנים. 

נוהל קליטת תלמידים חדשים ותלמידים מרשויות 
אחרות למוסדות חינוך של המוא"ז שומרון
תלמידים מרשויות אחרות ימציאו אישור לימודי חוץ  מהרשות השולחת, המתחייבת לשלם אגרת תלמידי חוץ למוא"ז שומרון.
אישור זה יצורף לטופס הרישום המועבר למחלקת החינוך.

אין לרשום לבי"ס או לגן הילדים ילד מרשות אחרת ללא התחייבות כספית של הרשות השולחת.

האגף לחינוך הוא הגורם הבלעדי המוסמך לאשר לימודים של ילדים מרשות אחרת בבתיה"ס של המוא"ז.

נוהל הגשת בקשות העברה ואישור לימודי חוץ לבתי הספר
א.	מוסדות חינוך שאינם בתחומי מוא"ז שומרון, כבשאר חלקי הארץ, קולטים תלמידים מאזורי רישום המוגדרים ע"י משרד החינוך בתיאום עם הרשויות השונות.

המיפוי מתייחס רק למוסדות רשמיים במגמות ממלכתי או ממ"ד, שאינם פנימיית יום.

ב.	תלמידים של מוא"ז שומרון ילמדו במוסדות חינוך השייכים לאחת מהקבוצות 
הרשומות מטה:
1)	מוסדות חינוך אשר בבעלות מוא"ז שומרון.
2)	מוסדות חינוך  שאינם בבעלות מוא"ז שומרון אך נמצאים באזורי הרישום שהוגדרו למועצה (דוגמת בתי"ס באריאל, באלקנה, אלפי מנשה  ובדרום השרון וכו').
3)	מוסדות חינוך אחרים המתאימים לצורכי התלמידים אך אינם מתאימים להגדרה בסעיפים ב – 1 וב – 2.

ג.	תלמידים הצריכים להגיש בקשת העברה
1.	תלמידים ששנה"ל תשע"ה היא שנת הלימודים האחרונה בביה"ס בו הם לומדים.
2.  תלמיד חדש שיעלה לשומרון בקיץ 2015 לקראת שנה"ל תשע"ו.

ד.	נוהל הגשת בקשת העברה
1)	המשפחה תמלא טופס בקשת העברה בתקופת הרישום, במזכירות הישוב.
2)	מזכירות הישוב תאשר את הפרטים בחתימה ובחותמת ותעביר את בקשת 
ההורים למחלקה לחינוך.
3)	המחלקה לחינוך תבדוק כל מקרה לגופו ותחליט בהתאם.

ה.	נוהל שימוש באישור לימודי חוץ
1)	אישור לימודי החוץ יימסר ע"י ההורים למזכירות ביה"ס בעת הרישום.
2)	ביה"ס ישלח למוא"ז שומרון את הספח המאשר את ההרשמה והקבלה.
3)	הספח ישמש למחלקת החינוך אסמכתא לצרכים הבאים:
3.1	– החלטה על תשלום אגרת תלמידי חוץ לרשות הקולטת בהתאם להנחיות
         משרד החינוך.
3.2	-  החלטה על הסדרת הסעות או החזר הוצאות נסיעה, בהתאם להנחיות 
                                 משרד החינוך.
4)	אישור לימודי חוץ משנה קודמת – אינו תקף לשנה"ל תשע"ו , חובה על כל 
תלמיד לחדש את אישור לימודי החוץ.

    רישום למוסדות חינוך מוכרים שאינם רשמיים
א.	עפ"י חוק חינוך חובה, חייבים ההורים הרושמים את ילדיהם למוסדות אלה, 
לדווח על כך למוא"ז שומרון ע"ג טופס בקשת העברה.
ב.	הסדר הסעות הינו באחריות המוסד אליו נרשם התלמיד.
ג.	מועד הגשת בקשת ההעברה, זהה לתקופת הרישום. (המוא"ז אינה חייבת לאשר בקשות שתגענה  לאחר מכן).

                                בברכת שנת לימודים פורייה,

   שלומית בוכניק							         רות אברהם
מנהלת אגף החינוך						              מנהלת הקדם יסודי